Okresná prokuratúra Dunajská Streda 
Nám. sv. Štefana 1, 929 21 Dunajská Streda 1 	

Sp. zn. : 1 Pv 511/08/2201	Dunajská Streda, 24.9.2012
EEČ : 2-16-116-2012

U Z N E S E N I E

Trestná vec:	obvinený XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátorka Okresnej prokuratúry Dunajská Streda
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	trvalé bydlisko: XXXXX, 
sa v skúšobnej dobe, určenej uznesením prokurátora Okresnej prokuratúry Dunajská Streda zo dňa 21.12.2009, spisová značka 1 Pv 511/08/2201, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v presne nezistenom čase, na presne nezistenom mieste, doposiaľ nezisteným spôsobom si bez povolenia zadovážil 1 ks igelitový sáčok s obsahom sušenej rastliny, ktoré vykazovalo znaky - konope, ktorú u seba prechovával do dňa 8. júna 2008 do 02.30 hod., kedy  v Dunajskej Strede na Galantskej ceste potom ako bolo príslušníkmi Obvodného oddelenia PZ Dunajská Streda zastavené ním riadené osobné motorové vozidlo zn. XXXXX a po následnom vyzvaní, aby  vyložil všetky  svoje veci, policajtom dobrovoľne vydal 1 ks igelitový sáčok s obsahom vyššie uvedenej sušenej rastliny, ktorá bola následne zaistená a zaslaná na expertízne skúmanie na Kriminalistický a expertízny ústav PZ Bratislava, pričom z obdržaného znaleckého posudku bolo zistené, že sa jedná o rastlinu rodu cannabis o celkovej hmotnosti 697 mg, s obsahom účinnej látky 11 mg, ktorá je podľa zákona č. 139/1998 Z. z. o omamných látkach, psychotropných látkach a prípravkoch v znení neskorších predpisov zakázaná,   je zaradená do I. skupiny omamných látok a je možné z toho vyrobiť 4 - 7 obvykle jednorazových dávok,

Uznesením prokurátora Okresnej prokuratúry Dunajská Streda zo dňa 21.12.2009, spisová značka 1 Pv 511/08/2201, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
24 mesiacov
Odôvodnenie:
Uznesením prokurátorky Okresnej prokuratúry v Dunajskej Strede sp. zn. 1 Pv 511/08-11 zo dňa 21.12.2009 bolo podľa § 216 ods. 1 Tr. por. podmienečne zastavené trestné stíhanie vedené proti obv. XXXXX stíhanému za prečin nedovolenej výroby omamných a psychotropných látok, jedov alebo prekurzorov, ich držania a obchodovania s nimi podľa § 171 ods. 2 Tr. zák., ktorého sa mal dopustiť na tom skutkovom základe, ako je to uvedené vo výrokovej časti tohto uznesenia. Uznesenie podľa § 216 ods. 1 Tr. por. nadobudlo právoplatnosť dňa 09.01.2010. 

Podľa § 216 ods. 2 Tr. por. bola obvinenému určená skúšobná doba na 24 mesiacov, ktorá mu uplynula dňom 09.01.2012.     
 
Po uplynutí skúšobnej doby bolo zisťované, či obvinený počas plynutia skúšobnej doby splnil podmienky uvedené v ustanovení § 217 ods. 1 Tr. por.

Podľa § 217 ods. 1 Tr. por. ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Z odpisu z registra trestov obvineného vyplýva, že okrem podmienečného zastavenia trestného stíhania tunajšou prokuratúrou, obvinený v ňom nemá žiadny záznam, z miesta trvalého pobytu, ako aj bývalým zamestnávateľom, je hodnotený pozitívne. Zároveň bolo zistené, že obvinený počas plynutia skúšobnej doby nebol Obvodným úradom, odborom všeobecnej vnútornej správy v Dunajskej Strede ani iným príslušným orgánom prejednávaný za priestupok.

Vzhľadom na vyššie uvedené skutočnosti obvinený splnil všetky podmienky pre vyslovenie osvedčenia sa v skúšobnej dobe, a preto bolo rozhodnuté tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú je možné podať do 3 dní od  jeho  doručenia  cestou  podpísanej  prokuratúry na Krajskú  prokuratúru v Trnave. Sťažnosť má odkladný účinok.

Mgr. Barbora Hubertová
prokurátorka